1 Na nona vosa na dauvunau,*+ na luvei Tevita na tui e Jerusalemi.+2 “E ka wale sara ga!” e kaya na dauvunau,“E ka wale sara ga! E ka wale na ka kece!”+3 Na cava ena rawata na tamata ena nona cakacaka kaukaua keceE ogataka ena ruku ni matanisiga?+4 E lako yani e dua na itabatamata, e lako mai e dua na itabatamata,Ia na vuravura ena tu ga me tawamudu.+5 E cabe* na matanisiga, e dromu na matanisiga,E vakusakusa lesu* ina vanua me cabe tale kina.+6 E liwa ina ceva na cagi qai sowiri vaka ina vualiku,E cowiri tiko ga, e sowiri tiko ga, e cowiri tiko na cagi me vaka na kena ilakolako.7 E drodro i waitui na uciwai kece,* ia e sega ni sinai na waitui.+Na vanua e drodro mai kina na uciwai, e lesu kina me drodro tale mai.+8 E ka ni oca na ka kece,E sega ni dua e vakamacalataka rawa.E sega ni mamau na matada nida raica,Se oca na daligada me rogoca.9 Na ka e caka e liu, qori ga na ka ena caka,Na ka sa yaco oti ena caka tale,E sega na ka vou e ruku ni matanisiga.+10 Vakaevei, e tiko na ka me kaya kina e dua, “Raica qo, e ka vou”?Se tu makawa na ka qo,Se tu makawa ni bera noda gauna.11 E sega ni dua e nanumi ira na bula e liu,E sega ni dua e nanumi ira na muri mai,Era na sega ni nanumi ira qori o ira na taravi ira mai.+12 O yau na dauvunau au tui Isireli e Jerusalemi.+13 E gu na lomaqu meu vulica, meu dikeva vakavuku+ na ka kece e caka e ruku i lomalagi,+ oya na cakacaka vakatuburarawa e solia na Kalou vei ira na luve ni tamata mera vakaogai kina.14 Au raica na cakacaka kece e vakayacori e ruku ni matanisiga,Au raica! ni ka wale kece, e tautauvata kei na cemuria na cagi.+15 Na ka e veve e sega ni vakadodonutaki rawa,Kei na ka e yali e sega ni wili rawa.16 Au kaya lo ga: “Raica! Au sa rawata vakalevu na vuku, au uasivi ira kece na bula e liu vei au e Jerusalemi,+ e rawata vakalevu na lomaqu na vuku qai levu na ka au kila.”+17 E gu na lomaqu meu kila na vuku, meu kila na ivalavala lialia, meu kila na ka sesewa,+ qo tale ga e tautauvata kei na cemuria na cagi.18 Ni levu na vuku e kauta mai e levu na rarawa,E vaka kina o koya e vakalevutaka na ka e kila, e vakalevutaka na rarawa.+
fij_Latn